קראודסטרייק

קראודסטרייק (באנגלית: CrowdStrike Holdings, Inc) היא חברה ציבורית אמריקאית העוסקת בהגנת סייבר, שבסיסה באוסטין, טקסס.<ref></ref><ref></ref> החברה הייתה מעורבת בחקירות של מתקפות סייבר משמעותיות, כולל מתקפת ההאקרים על סרטי סוני ב-2014, במתקפות סייבר של DNC על הוועדה הלאומית הדמוקרטית, ובדליפת תכתובות דואר אלקטרוני של הוועדה הלאומית הדמוקרטית ב-2016.<ref></ref><ref></ref> ביולי 2024, עדכון פגום לתוכנת אבטחה של החברה גרם לשיבושים גלובליים בשירותי מחשוב, והשפיע על טיסות, גופי שידור ושירותים נוספים.<ref name="banfield-nwachi-2024">
</ref><ref></ref>

== היסטוריה ==
=== ייסוד: 2011–2019 ===
CrowdStrike נוסדה על ידי ג'ורג' קורץ, דמיטרי אלפרוביץ', וגרג מרסטון בשנת 2011.<ref></ref><ref></ref><ref></ref><ref></ref> ב-2012, שון הנרי, פקיד לשעבר במשרד החקירות הפדרלי (FBI), נבחר להוביל את חברת הבת CrowdStrike Services, Inc, שהתמקדה בתגובה לאירועי סייבר ובהערכת תוכניות זדוניות.<ref></ref><ref></ref> ביוני 2013 השיקה החברה את המוצר הראשון שלה, CrowdStrike Falcon, שסיפק הגנה לנקודות קצה, וזיהוי של היריב בזמן אמת.<ref></ref><ref></ref>

במאי 2014, נתוני החברה סייעו למשרד המשפטים של ארצות הברית להגיש כתב אישום נגד חמישה האקרים צבאיים סינים בגין ריגול סייבר כלכלי נגד תאגידים אמריקאיים.<ref></ref> החברה חשפה גם את פעילותה של קבוצת ההאקרים Energetic Bear, קבוצה הקשורה לפדרציה הרוסית שניהלה פעולות מודיעיניות נגד מטרות גלובליות, בעיקר בתחום האנרגיה.<ref></ref>

לאחר מתקפת ההאקרים על סרטי סוני, החברה חשפה ראיות המעידות על מעורבות של ממשלת צפון קוריאה במתקפה, והדגימה כיצד בוצעה המתקפה.<ref></ref> בשנת 2014, החברה סייעה בזיהוי של חברי קבוצת ההאקרים Putter Panda, קבוצת האקרים סינית הפועלת בחסות המדינה, הידועה גם בשם PLA Unit 61486.<ref></ref><ref></ref>

באוקטובר 2015 הודיעה CrowdStrike כי זיהתה תקיפות של האקרים סינים על חברות טכנולוגיה ותרופות, זאת למרות הסכמה הדדית בין נשיא ארצות הברית ברק אובמה לבין נשיא סין שי ג'ינפינג שלא לנהל ריגול כלכלי בין המדינות.<ref></ref>

ביולי 2015, גוגל השקיעה בסבב גיוס של החברה, ובהמשך בסבבי גיוס נוספים, ובסך הכל השקיעה סך של כ-480 מיליון דולר, נכון למאי 2019.<ref></ref><ref name="venturebeat.com"></ref><ref></ref> בשנת 2017 הערכת השווי של החברה הגיעה לשווי של יותר ממיליארד דולר, עם הכנסה שנתית מוערכת של 100 מיליון דולר.<ref>Hackett, Robert. </ref> ביוני 2018, החברה מסרה כי הערכת השווי שלה היא למעלה מ-3 מיליארד דולר. הגופים המשקיעים בחברה כוללים את: Telstra, March Capital Partners, Rackspace, Accel Partners ו-Warburg Pincus.<ref></ref><ref></ref>

ביוני 2019, החברה הונפקה לראשונה (IPO) בנאסד"ק.<ref></ref><ref></ref>

=== רכישות: 2020–2024 ===
בספטמבר 2020, החברה רכשה את ספקית הטכנולוגיה Preempt Security תמורת 96 מיליון דולר.<ref></ref> בפברואר 2021 רכשה את פלטפורמת ניהול היומנים הדנית Humio תמורת 400 מיליון דולר,<ref></ref> ובהמשך אותו חודש רכשה את חברת SecureCircle, המספקת שירות של אבטחת סייבר המבוסס על SaaS (Software as a Service) שמרחיב את האבטחה בנקודות אפס אמון בשירותי תקשורת.<ref></ref> בדצמבר 2021 העבירה החברה את מיקום המטה שלה מסאניווייל, קליפורניה, לאוסטין, טקסס.<ref></ref> בשנת 2023, החברה הציגה שירות בשם CrowdStream, בשיתוף פעולה עם חברת אבטחת המידע Cribl.io.<ref></ref> ביוני 2024, החברה נכנסה למדד ה-S&P 500.<ref></ref> בשנת 2023 החברה רכשה את הסטארטאפ הישראלי Bionic.ai, שעוסק באבטחת סייבר<ref></ref> בשנת 2024 החברה רכשה את הסטארט-אפ הישראלי Flow Security.<ref></ref>

== חקירות פריצה רוסיות ==
החברה סייעה בחקירה של התקפות הסייבר של הוועדה הלאומית הדמוקרטית, והקשר האפשרי של ההתקפות לשירותי הביון הרוסיים. ב-20 במרץ 2017, ג'יימס קומי העיד בפני הקונגרס וקבע כי חברות אבטחת המידע CrowdStrike, Mandiant ו-ThreatConnect מסיקות, לפי נתוני הפריצה, בוודאות גבוהה, כי התוקפים האחראים לפריצה הם קבוצות ההאקרים APT 28 ו-APT 29 הידועים כחלק משירותי הביון הרוסים.<ref></ref>

בדצמבר 2016, החברה פרסמה דו"ח הקובע כי קבוצת ההאקרים Fancy Bear, המזוהה עם ממשלת רוסיה, פרצה לאפליקציה של יחידת ארטילריה אוקראינית.<ref></ref> לפי הדו״ח, רוסיה השתמשה בפריצה כדי לגרום להפסדים גדולים ליחידות הארטילריה האוקראיניות. האפליקציה (שנקראת ArtOS) מותקנת בטאבלטים ומשמשת לשליטה בפעילות הארטילריה.<ref></ref> בפועל, משרד ההגנה האוקראיני דחה את הדו"ח, וקבע כי הנזקים לארטילריה היו קטנים בהרבה מהמדווח, וכי הן אינן קשורות לפריצה רוסית.<ref></ref> לאולם, לפי הדו״ח, לתוכנות הזדוניות שפעלו נגד אוקראינה ונגד הוועדה הלאומית הדמוקרטית (DNC) היו מאפיינים ייחודיים וזהים, דבר שמחזק את ההשערה כי רוסיה אכן עומדת מאחורי המתקפות הללו.<ref></ref>

== באג קראודסטרייק 2024 ==

ב-19 ביולי 2024, עדכון תוכנה פגום של CrowdStrike גרם לתקלות רבות במחשבי ווינדוס, שהשפיעו על מיליוני מחשבים ברחבי העולם.<ref></ref> כתוצאה מכך, שירותים רבים ברחבי העולם הושבתו, כולל קרקוע טיסות, ניתוק הערוץ סקיי ניוז מרשת האינטרנט באופן זמני, וכן תקלות במוקדי החירום של 911.<ref></ref> התקלה נחשבת לתקלת המחשוב הגדולה ביותר אי פעם. בעקבות התקרית, מניית החברה ירדה בכ-18%. לאחר התקלה החברה פרסמה מדריך לתיקון התקלה בפורום התמיכה של מיקרוסופט<ref></ref>

== קישורים חיצוניים ==

* 
* 

== הערות שוליים ==

קטגוריה:חברות אינטרנט אמריקאיות
קטגוריה:חברות הנסחרות בנאסד"ק
קטגוריה:התערבות רוסיה בבחירות לנשיאות ארצות הברית ב-2016: גופים